CELEX: 32005R0902
Language: sk
Date: 2005-06-15 00:00:00
Title: Nariadenie Komisie (ES) č. 902/2005 z 15. júna 2005, ktorým sa určuje redukčný koeficient, ktorý sa má aplikovať v rámci tarifnej kvóty pre dovoz jačmeňa, uvedený v nariadení (ES) č. 2305/2003

16.6.2005   
            
            
               SK
            
            
               Úradný vestník Európskej únie
            
            
               L 153/23
            
         
      NARIADENIE KOMISIE (ES) č. 902/2005
   z 15. júna 2005,
   ktorým sa určuje redukčný koeficient, ktorý sa má aplikovať v rámci tarifnej kvóty pre dovoz jačmeňa, uvedený v nariadení (ES) č. 2305/2003
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 zo dňa 29. septembra 2003 o spoločnej organizácii trhu s obilninami (1),
   so zreteľom na nariadenie Komisie (ES) č. 2305/2003 zo dňa 29. decembra 2003 týkajúce sa otvorenia a spôsobu hospodárenia s tarifnými kvótami spoločenstva pre dovoz jačmeňa pochádzajúceho z tretích krajín (2), a najmä jeho článku 3 ods. 3,
   keďže:
   
               (1)
            
            
               Nariadenie (ES) č. 2305/2003 otvorilo ročnú tarifnú kvótu na 300 000 t pre dovoz jačmeňa spadajúceho pod KN kód 1003 00.
            
         
               (2)
            
            
               Objemy požadované dňa 13. júna 2005 v súlade s článkom 3 ods. 1 nariadenia (ES) č. 2305/2003, prekračujú objemy, ktoré sú k dispozícii. Je preto vhodné stanoviť do akej miery môžu byť licencie vydané s tým, že sa určí redukčný koeficient, ktorý treba aplikovať na požadované objemy,
            
         PRIJALA TOTO NARIADENIE:
   Článok 1
   Každej žiadosti o dovoznú licenciu pre kvótu pre jačmeň, podanej a odovzdanej Komisii 13. júna 2005 v súlade s článkom 3 ods. 1 a 2 nariadenia (ES) č. 2305/2003 sa vyhovie do výšky 0 % požadovaných objemov.
   Článok 2
   Toto nariadenie nadobúda platnosť 16. júna 2005.
   
      Toto nariadenie je záväzné vo všetkých svojich ustanoveniach a je priamo uplatniteľné vo všetkých členských štátoch.
      V Bruseli 15. júna 2005
      
         
            Za Komisiu
         
         J. M. SILVA RODRÍGUEZ
         
         
            generálny riaditeľ pre poľnohospodárstvo a rozvoj vidieka
         
      
   
   
      (1)  Ú. v. EÚ L 270, 21.10.2003, s. 78.
   
      (2)  Ú. v. EÚ L 342, 30.12.2003, s. 7.